নির্বাচনে বেশি ভাড়া চেয়ে মুখ্য নির্বাচনী আধিকারিককে চিঠি মিনি বাস মালিক সংগঠন

কলকাতা: রাজ্যের মুখ্য নির্বাচনী আধিকারিক মনোজ আগরওয়ালকে (CEO Manoj Agarwal) চিঠি বাস মালিক (Bus Owners Association) সংগঠনের। ভোটের জন্য ব্যবহার করা বাসের জন্য বাড়তি ভাড়ার দাবিতে কমিশনকে চিঠি দিল অল বেঙ্গল বাস মিনিবাস সমন্নয় সমিতি। তাদের দাবি, যে নির্বাচনী দায়িত্বের জন্য চাওয়া যানবাহনের ভাড়া চার্জ পুনর্বিবেচনার করতে হবে। নির্দিষ্ট হারে ভাড়া না বাড়ালে ভোটের কাজে বাস দেওয়া সম্ভব নয়।গত ১৩ আগস্ট ২০২৫ তারিখের এই মর্মে চিঠি দেয় অল বেঙ্গল বাস মিনিবাস সমন্নয় সমিতি।

চিঠিতে তারা উল্লেখ করে লিখেছেন যে পূর্ববর্তী চিঠির প্রেক্ষিতে, এবং আসন্ন বিধানসভা নির্বাচনের (West Bengal Assembly Election 2026) পরিপ্রেক্ষিতে তাদের পক্ষ থেকে আবারও বিষয়টির প্রতি নির্বাচন কমিশনের মূল্যবান দৃষ্টি আকর্ষণ করতে চাই। তাদের যুক্তি ছিল বাংলার প্রতিবেশী রাজ্য ওড়িশাতে নির্বাচনী কাজের সঙ্গে ব্যবহারিত বাসের ভাড়া অনেক বেশি। অথচ এই রাজ্য তারা অনেক কম ভাড়া পেয়ে থাকেন তারা। তাদের অভিযোগ ছিল যে বর্তমানে বাস ও মিনিবাসের ভাড়ার জন্য প্রদত্ত চার্জ এবং কর্মীদের দৈনিক ভাতা ক্রমবর্ধমান ব্যয় এবং জীবনযাত্রার ব্যয়ের পটভূমিতে খুবই কম। তাই মুখ্য নির্বাচনী আধিকারিক দফতরের কাছে তাদের অনুরোধ, যে নির্বাচনী দায়িত্বের জন্য চাওয়া যানবাহনের ভাড়ার হার নিম্নরূপ সংশোধন করা হোক বলে সংগঠনের পক্ষ থেকে রাহুল চট্টোপাধ্যায়।

এই দাবিকে কেন্দ্রে করে রাজ্যের মুখ্য নির্বাচনী আধিকারিক মনোজ আগরওয়ালকে চিঠি দিয়ে তাদের অনুরোধ যে বাস ও মিনিবাসের ভাড়ার মূল্য এবং কর্মীদের দৈনিক ভাতা পুনর্বিবেচনা করা হোক। একই ভাবে রাজ্যের পরিবহনমন্ত্রী স্নেহাশীষ চক্রবর্তীকে ও চিঠি দিল অল বেঙ্গল বাস মিনিবাস সমন্নয় সমিতি। পরিবহন মন্ত্রীকে দেওয়া চিঠিতে তাদের দাবি ছিল যে বাস্তবায়িত সিএফ ফি কাঠামো সংশোধনের অনুরোধ প্রত্যাহার করা হোক এবং পূর্ববর্তী ফি কাঠামো পুনর্বহাল করা হোক। তাদের অভিযোগ তাদের ব্যবসার কার্যকারিতা কঠিন করে তুলেছে এমন সমস্যা সমাধানের জন্য তারা পরিবহনমন্ত্রী মূল্যবান হস্তক্ষেপ দাবি করেন। প্রসঙ্গত গত ৭ ফেব্রুয়ারী ২০২৫ তারিখে, সড়ক পরিবহন ও মহাসড়ক মন্ত্রক (MORTH) CF ফি সংশোধন সংক্রান্ত একটি খসড়া বিজ্ঞপ্তি জারি করে। অন্যান্য বেশ কয়েকটি রাজ্য এবং সর্বভারতীয় সংস্থার সাথে সামঞ্জস্য রেখে তাদের পক্ষ থেকে আপত্তি এবং পরামর্শ জমা দিয়েছেন বলে চিঠিতে উল্লেখ করা হয়। পরিবহনমন্ত্রী স্নেহাশীষ চক্রবর্তীকে চিঠি দিয়ে বাস সংগঠন মালিকদের অভিযোগ যে সম্প্রতি গেজেট বিজ্ঞপ্তি প্রকাশিত হয়েছে যা বাংলাতেও কার্যকর করা হয়েছে।

আরও পড়ুন: ‘আশা’ বিক্ষোভে ধুন্ধুমার, লকেটকে ‘গো ব্যাক’ স্লোগান আশাকর্মীদের

গেজেট বিজ্ঞপ্তি অনুসারে, সর্বোচ্চ ফি দুটি স্তরে বৃদ্ধি করা হয়েছে -১৫ বছর এবং ২০ বছর। এটি লক্ষণীয় যে যাত্রী পরিবহন কার্যক্রমের একমাত্র আয়ের উৎস হল ভাড়া আদায়। যা ২০১৮ সাল থেকে আমাদের রাজ্যে অপরিবর্তিত রয়েছে। তাদের পরিবহনমন্ত্রী কাছে যুক্তি ছিল যে যাত্রী পরিবহন পরিষেবার সামগ্রিক অবস্থা এখনও অসন্তোষজনক। বাস মালিক সংগঠনের অভিযোগ, MoRTH বিজ্ঞপ্তি নং GSR-850(E) তারিখের ১১ নভেম্বর ২০২৫, আমাদের সঙ্গে পূর্ব আলোচনা ছাড়াই কার্যকর করা হয়েছে। গত ১৭ নভেম্বর ২০২৫ থেকে এটি কার্যকর করা হয়েছে। তবে, যাত্রী পরিবহন ব্যবসার সামগ্রিক পরিস্থিতি বিবেচনা করে তারা পরিবহনমন্ত্রী কাছে অনুরোধ জানিয়েছেন, যে এই নতুন আরোপিত CF ফি প্রত্যাহার করা হোক এবং ১৫ বছর আগে এবং পরে কার্যকর পূর্ববর্তী হারগুলি পুনর্বহাল করা হোক। তাই তাদের দাবি রাজ্যের মুখ্য নির্বাচনী আধিকারিক এবং মুখ্য নির্বাচনী আধিকারিক দফতর কাছে যে আসন্ন বিধান সভা নির্বাচন কে কেন্দ্রে করে তাদের বাস পরিষেবার পরিবর্তিত তাদের ভাড়া সংশোধন করে বৃদ্ধি করা হোক বলে দাবি জানাল অল বেঙ্গল বাস মিনিবাস সমন্নয় সমিতি।

কত টাকা চেয়েছেন বাস মালিকরা?

১. ৪০+ আসন সংখ্যা সহ বাস জন্য প্রতিদিন ৪৫০০/- টাকা
২. ৩০ + থেকে ৪০ টি আসন ধারণক্ষমতা সম্পন্ন বাসের জন্য প্রতিদিন ৪০০০/- টাকা
৩. ৩০ জন পর্যন্ত আসন ধারণক্ষমতা সম্পন্ন বাসের জন্য প্রতিদিন ৩,৫০০/- টাকা।
৪. এসি বাস ভাড়া প্রতিদিন ৫,৫০০/- টাকা
৫. কর্মীদের জন্য খাদ্য ভাতা মাথাপিছু ৫০০/- টাকা।